
1. Общи указания
Предвид специфичния характер на услугата за постигане качествено изпълнена услугата, от голямо значение е начина на организираност и комуникация, чрез които от една страна да се обезпечи изпълнението на всички изисквания на Възложителя в техническата спецификация, в срок, от друга да докаже и гарантира проследимостта на всички действия и процеси. Именно поради важността на този компонент за качеството на възложените дейности и законовото изискване за възлагане на обществените поръчки въз основа на икономически най-изгодната оферта, е избран критерият „оптимално съотношение качество/цена” (чл. 70, ал. 4, т. 2 във връзка с чл. 70 ал. 2, т. 3 от ЗОП) и изготвена настоящата методика. 
Настоящата методиката съдържа точни указания за извършване на оценка по всеки показател и за определяне на комплексната оценка на офертите, включително за относителната тежест, която Възложителят дава на всеки от показателите за определяне на икономически най-изгодната оферта. Възложителят прилага методиката по отношение на всички допуснати до оценка оферти, без да я променя. До оценка се допускат само офертите, които съдържат всички необходими документи, отговарят на обявените от възложителя условия и са разработени в съответствие с изискванията на Техническата спецификация и документацията за участие. 
В случай, че участник представи Техническо предложение, което не отговаря на изискванията на Възложителя в документацията на обществената поръчка, посочени в Техническата спецификация, на действащото законодателство, на съществуващите стандарти или технически изисквания, се отстранява от участие и офертата му не се допуска до оценка и класиране.
Допуснатите до оценка оферти се оценяват въз основа на икономически най-изгодна оферта по критерий „оптимално съотношение качество/цена“ на основание чл. 70, ал. 4, т. 2 във връзка с чл. 70 ал. 2, т. 3 от ЗОП. Оценката се извършва от комисия, назначена със заповед на възложителя. 
Офертите се класират по низходящ ред въз основа на получената комплексна оценка, изчислена на база на определените показатели, като на първо място се класира офертата получила най-висока комплексна оценка. 
Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред: 
1. по-ниска предложена цена; 
2. по-изгодно предложение по показател „Организация на изпълнение на поръчката”, сравнени в низходящ ред съобразно тяхната тежест. 
Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с посочения по-горе ред.
2. Формиране на комплексната оценка (КО) 
Класирането на допуснатите до оценка оферти се извършва на база получената от всяка оферта „Комплексна оценка” (КО). Максималния брой точки, които участника може да получи е 100 точки. 
„Комплексна оценка” (КО) на всеки един участник (i) се изчислява по следната формула: 
КО = ТО х 50% + ЦО х 50%, където:
	Показател
	Максимален брой точки/ относителна тежест в комплексната оценка

	Техническа оценка на офертата- ТО
	100 точки / 50%

	Ценова оценка - ЦО
	100 точки / 50%



При оценката комисията изчислява точките по всички показатели (ТО, ЦО и КО) на всеки участник с точност до втория знак след десетичната запетая.
2.1. Показател „Техническа оценка на офертата”- ТО
В съответствие с чл. 70, ал. 4, т. 2 във връзка с чл. 70 ал. 2, т. 3 от ЗОП, показателят „Техническа оценка на офертата” (ТО) представлява оценка на качеството на офертата въз основа организацията и професионалната компетентност на експертите в екипа, на който е възложено изпълнението на поръчката в съответствие с изискванията на Възложителя, заложени в Техническата спецификация за постигане на заложените цели и очакваните резултати. Комисията няма да оценява пълнотата и начина на представяне на информацията в техническите предложения на участниците.
Максималната стойност на ТО е 100 точки. Конкретният брой точки по показател ТО се определя за всяка оферта на базата на експертна оценка, извършвана от комисията по следната методика:
МИНИМАЛНИ БАЗОВИ ИЗИСКВАНИЯ НА КОИТО ТРЯБВА ДА ОТГОВАРЯ ПРЕДЛОЖЕНИЕТО НА УЧАСКТНИЦИТЕ:
Предложената от участника организация за изпълнение на поръчката, следва да включва най малко следните основни компоненти съгласно Техническата спецификация:
· Начин и модел на организация на дейностите – управленски екип, методи за взаимодействие, механизми за контрол и отчетност: 
В този компонент участникът е предложил организация на дейностите и ефективно управление на експертите, посочил е как се разпределят отговорностите и дейностите между тях, начини за осъществяване на комуникацията с Възложителя и методите на взаимодействие между членовете на екипа. Посочени са начини на комуникация с Възложителя и организационни мерки на екипа, доказващи ефективност на комуникацията (комуникация, която осигурява своевременно разрешаване на възникнали проблеми при изпълнение на услугите, непозволяваща възникването на спорове) и надеждност на комуникацията (комуникация, която осигурява доказуемост на отправените изявления от едната до другата страна в процеса на комуникация, на датите на отправяне на изявленията и тяхното отразяване в регистрите на Възложителя, Изпълнителя), описани използаваните механизмите за контрол и отчетност, координация и съгласуване на дейностите, глобалното разпределение на времето и ресурсите и други организационни аспекти, които са необходими за качественото и срочно изпълнение на възложената услуга;
·  Методология за изпълнение на дейностите по проекта, включително по отношение на управлението на риска и осигуряване на качеството в съответствие с изискванията на Техническата спецификация;
· Подробно описание на техническата документация относно изпълнението на проекта 
В този компонент участникът е предложил описание на видовете доклади, техническата и експлоатационна документация, време на предаване, съдържание на документите, управление на версиите;
· График за изпълнение на дейностите в рамките на поръчката изготвен в съответствие с изискванията описани в Техническата спецификация.

Предложение на участник, съдържащо базовите изисквания, получава 25 точки.






	
Показател ТО – „Организация за изпълнение на поръчката“


	Техническото предложение надгражда минималните изисквания на Възложителя, посочени в Техническата спецификация при условие, че е налично едно от обстоятелствата, описани по-долу:

	1. За всяка от дейностите по изпълнение е показано разпределението по експерти (кой какво ще изпълнява) на ниво отделна задача (за целите на настоящата методика под „задача” се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има ясно дефинирани начало и край и измерими резултати); 

	2. За всяка дейност са дефинирани необходимите ресурси за нейното изпълнение (например: информация, документи, срещи с Възложителя, заинтересовани страни и др.) и задълженията на отговорния/те за изпълнението й експерт/и; 

	3. Предложени са мерки за вътрешен контрол и организация на екипа, с които се гарантира качествено изпълнение на поръчката. (за целите на настоящата методика под „качествено изпълнение“ се разбира изпълнение на отделните дейности в непротиворечива обвързаност една с друга и в съответствие с Българското законодателство и Законодателството на Европейския съюз, свързани с дейностите по тази обществена, добрите практики, както в България така и в света, професионалната компетентност  на членовете на екипа).

	4. Посочено е разпределението на дейностите по изпълнение на поръчката, по вертикална йерархичност в екипа, посочено и обосновано е възлагането на отделни задачи между членовете на експертния екип на участника. Описан е контролът върху изпълнението на задачите и отчитането на резултатите. 

	5. Посочени са и други организационни мерки, извън посочените в изискванията на Възложителя, които са описани като вид, обхват и съдържание и е обосновано*, че тяхното включване ще доведе до повишаване качеството на изпълнение на поръчката (за целите на настоящата методика под „други организационни мерки“ се разбира организационни мерки, съобразени със структурата на персонала на участника и възприетия метод на работа за изпълнение на поръчката. Такива например могат да бъдат мерки относно организацията на персонала от средно ръководно ниво. Участниците са свободни да предложат „други организационни мерки“, които ще бъдат оценени, стига да отговарят на изискванията, посочени по-горе в т. 4). 

„Обосновано“ за целите на настоящата методика, означава обяснение за приложимостта и полезността на предложените елементи по избран от участника начин, като същите са относими към настоящата обществена поръчка.


	В техническото предложение на участника са налични всички надграждащи минималните изисквания обстоятелства се присъждат 
	100 точки

	В техническото предложение на участника са налични четири, надграждащи минималните изисквания обстоятелства се присъждат
	85 точки

	В техническото предложение на участника са налични три, надграждащи минималните изисквания обстоятелства се присъждат
	70 точки

	В техническото предложение на участника са налични две надграждащи минималните изисквания обстоятелства се присъждат
	55 точки

	В техническото предложение на участника са налични едно надграждащо минималните изисквания обстоятелства се присъждат
	40 точки


	Техническото предложение на участника не съдържа надграждащи минималните изисквания обстоятелства се присъждат
	25 точки




За присъждане на определени точки по показател „Организация за изпълнение на поръчката” е необходимо участникът да е изпълнил кумулативно посочените критерии за конкретните точки. 
 Участник, чието Техническо предложение не съответства на техническите спецификации или не изпълнява минималните изисквания на методиката ще бъде отстранен от по-нататъшно участие в обществената поръчка. 
Максималната стойност на Техническата оценка е 100 /сто/ точки и се дава на участника/ците изпълнил/и минималните изисквания и всички допълнителни надграждащи обстоятелства.
Тегловен коефициент в комплексната оценка - 50%.

2.2. Показател „Ценова оценка" - ЦО 
Максималният брой точки, който един участник може да получи по този показател в комплексната оценка е 100 точки. Оценява се предложената от участника обща цена за изпълнение на поръчката в лева без ДДС. 
Тегловен коефициент в комплексната оценка - 50%.
Оценката на предложената цена (ЦО) на участника се изчислява по следната формула: 

ЦО(i)=  Ц min/Ц(i) х 100= .....(брой точки) , където: 
ЦО(i) – е оценката по показателя на съответния участник, в точки; 
Цmin – е минималната цена от всички предложения, в лева без ДДС; 
Ц(i) – е цената на оценяваното предложение, в лева без ДДС.

 ! Всички суми в ценовото предложение на участниците следва да бъдат закръглени до втория знак след запетаята.

